钦定古今图书集成/理学汇编/字学典/第087卷 > 宋欧阳修试笔 > 《李邕书》
## 钦定古今图书集成/理学汇编/字学典/第087卷 > 宋欧阳修试笔 > 《李邕书》

予始得李邕书，不甚好之，然疑邕以书自名，必有深
趣。及看之久，遂谓“他书少及者，得之最晚，好之尤笃。
譬犹结交，其始也难，则其合也必久。”余虽因邕书得
笔法，然为字绝不相类，岂得其意而忘其形者耶？因
见邕书，追求锺、王以来字法，皆可以通，然邕书未必
独然。凡学书者，得其一可以通其馀。余偶从邕书而
得之耳。